Pēteris Junge

Pēteris Junge (1896—1945) bija latviešu skolotājs un 1940. gada Tautas Saeimas deputāts.

 Dzīvesgājums 
Dzimis  (pēc vecā stila — ) Nēķina muižas "Obežās" (tagad Vaives pagastā), mūrnieka Andrieva Junge un Līzes Junge ģimenē.Dzērbenes ev. lut. draudzes kristīto saraksts. — 1896.g. — Nr.15

Mācījās Dzērbenes draudzes skolā, tad Cēsu pilsētas skolā. No 1915. gada strādāja par skolotāju. 1917. gadā atradās bēgļu gaitās Petrogradā. 1921. gadā atgriezās Latvijā un sāka strādāt par Buivas skolas pārzini Valmieras apriņķa Ozolu pagastā.Latvijas obligatorisko skolu skolotāju saraksts: latviesu skolas 1923./24. mācību gadā. (1924)Kalnā kāpējs. — Liesma (Valmiera). — 1967.g. 14.novembris

Pēc 1934. gada apvērsuma atbrīvots no darba skolā un pagasta padomes priekšsēdētāja amata Ozolu pagastā.No amata atstādināti skolotāji. — Latvis. — 1934.g. 3.septembrisBrīvā Zeme. — 1934.g. 28.septembris

Pēc Latvijas okupācijas Jungi ievēlēja par Tautas Saeimas deputātu no Vidzemes vēlēšanu apgabala, 1940. gada augustā iecēla par Valmieras apriņķa tautskolu inspektora vietas izpildītāju un Valmieras apriņķa skolu valdes priekšsēdētāju.Padomju Latvijas Skola. — 1940.g. augusts — Nr.1

Vērmahta iebrukuma laikā 1941. gadā vasarā devās bēgļu gaitās uz Igauniju, kur pie Tallinas sagūstīts un ieslodzīts Rīgas Centrālcietumā, tad Salaspils, Štuthofas (tag. Polijā) un Mauthauzenes (tag. Austrijā) koncentrācijas nometnē.Karavīru vēstules. — Dzimtenes Balss. — 1984.g. 4.oktobrisPēteris Junge — Память народа

Miris 1945. gada 21. janvārī Mauthauzenes koncentrācijas nometnē.Pēteris Junge — Arolsen Archives

Sieva — Auguste Junge (dzimusi Gulbis) (1911—1988) — Pociema pagasta partijas organizācijas sekretāre no 1944. gada, līdz 1970. gadam strādāja partijas Limbažu rajona komitejā.Ar personības parauga spēku. — Progress (Limbaži) — 1987.g. 12.maijsAuguste Junge. — Progress (Limbaži) — 1988.g. 9.augusts

 Atsauces 

Kategorija:1896. gadā dzimušie
Kategorija:Cēsu novadā dzimušie
Kategorija:Tautas Saeimas deputāti
Kategorija:1945. gadā mirušie